open-index/open-wikipedia-markdown huggingface dataset:
Гаспар Монж

**Гаспар Монж** ( – ) бил француски математичар, изумител на нацртната и диференцијалната геометрија. Работел како министер за морепловство за време на Француската револуција, а бил и активно вклучен во реформирање на францускиот образовен систем, основајќи ја Политехничката школа.

## Наводи

Категорија:Француски математичари
Категорија:Членови на Француската академија на науките
Категорија:Погребани на гробиштата „Пер Лашез“
Категорија:Француски пронаоѓачи
Категорија:Членови на Пруската академија на науките
Категорија:Членови на Торинската академија на науките
Куп на шампиони 1962/63

**Куп на шампиони 1962/63** — 8-то издание на Купот на шампиони, најсилното европско клупско фудбалско натпреварување. Финалето е одиграно на 22 мај 1963 година на стадинот Вембли во Лондон, каде Милан со резултат 2:1 ја победил Бенфика, која го бранила трофејот од претходната сезона и играла во нејзиното трето последователно финале, кое за првпат го освоил Милан.

Португалија била единствена со два претставници каде што покрај Бенфике, освојувач на Купот од претходната сезона, се натпреварувал и Спортинг Лисабон.

## Квалификации

**Забелешка:** Ремс (со ждрепка) и Бенфика (како бранител на трофејот) директно се пласирале во првото коло.

1 Фејнорд го победил Сервет со резултат 3:1 во одлучувачкиот меч и со тоа се пласирал во првото коло.

## Прво коло

1 Фејнорд го победил Вашаш со резултат 1:0 во одлучувачкиот меч и со тоа се пласирал во четвртфиналето.

## Четвртфинале

## Полуфинале

## Финале

Категорија:Сезони во Купот на европските шампиони
.mu

**.mu** — највисок државен домен за Маврициус.

## Надворешни врски
* информации за .mu доменот 
* порталот на ''MUNIC''

Категорија:Највисоки државни домени
Категорија:Маврициус
.mv

**.mv** — највисок државен домен за Малдивите. Администриран е од страна на телекомуникациската компанија *Dhiraagu Pvt Ltd*.

Поради недостатокот на можности за интернет регистрација и „Види кој е“ (*Whois*) опции, но и поради високите трошоци за одржување .mv, го регистрираат главно државните институции и поголемите претпријатија. Малите претпријатија од оваа држава главно ги користат домените .com и .net.

## Домени од друго ниво

* .aero.mv - авиација
* .biz.mv - претпријатија
* .com.mv - комерцијални организации
* .coop.mv - корпоративни организации 
* .edu.mv - образовни институции  
* .gov.mv - владини организации
* .info.mv - информативни страници
* .int.mv - меѓународни организации  
* .mil.mv - војска
* .museum.mv - музеи
* .name.mv - лични презнтации 
* .net.mv - мрежи, семрежни услужници
* .org.mv - организации
* .pro.mv - професионалци (поединечни професии)

## Надворешни врски
* информации за .mv доменот  
* Регистар на мрежното место  

Категорија:Највисоки државни домени
Категорија:Малдиви
.mr

**mr** — највисок државен домен за Мавританија.

## Надворешни врски
* информации за .mr доменот 

Категорија:Највисоки државни домени
Категорија:Мавританија
.ms

**.ms** — највисок државен домен за Монтсерат.

## Надворешни врски
* .htm информации за .ms доменот
* Регистар на бесплатни .ms домени 

Категорија:Највисоки државни домени
Категорија:Монтсерат
.mx

**.mx** — највисок државен домен за Мексико.

## Надворешни врски
* информации за .mx доменот 

Категорија:Највисоки државни домени
Категорија:Семрежјето во Мексико
.na

**.na** — највисок државен домен за Намибија.

## Надворешни врски
* информации за .na доменот 

Категорија:Највисоки државни домени
Категорија:Намибија
Требел (река)

**Требел** () – река во Западна Померанија, област во сојузната покраина Мекленбург-Западна Померанија, во Германија. Реката е долга околу 75 километри. *Погендорфер Требел* (извира во Клајн Царневанд) и *Кронхорстер Требел* (извор во Витенхаген) се изворите на реката и се спојуваат во Гримен. Потоа, реката тече близу Квицин, *Блинде Требел* се влева во неа близу Францбург, поврзана е со реката Рекниц преку канал близу Трибзес, се спојува со реката Варбел близу Басендорф (дел од Дајелсдорф), потоа ја создава историската граница помеѓу Мекленбург и Померанија и се влева во реката Пене близу Демин. *Ибицграбен*, *Ибицбах* и *Ротер Брикенграбен* се канали кои ги поврзуваат реките Требел и Пене близу нивното устие.

## Наводи

## Надворешни врски

* Опис за реката 

Категорија:Реки во Мекленбург-Западна Померанија
Категорија:Померанија
Требел (појаснување)

**Требел** може да се однесува на:
* Требел, варијантно име на селото Требла кај Скрапар, Албанија
* Требел (река), река во Мекленбург-Западна Померанија
* Кронхорстер Требел, извор на Требел
* Погендорфер Требел, извор на Требел
* Требел (Вендланд), општина во округот Лихов-Даненберг во Долна Саксонија
Горна Маала (Козјак)

**Горна Маала** — археолошко наоѓалиште во преспанското село Козјак. Претставува населба и некропола од римско време и среден век. Се наоѓа на околу 1&nbsp;км источно од селото и 1&nbsp;км јужно од месноста **Макази** — каде на голема површина, што зафаќа простор од 100&nbsp;м во должина и околу 300&nbsp;м во ширина, се среќаваат фрагменти од керамички садови, питоси и множество градежен материјал. Во југоистичниот дел, од левата страна на патот Макази-Асамати, во 1956 година месен селанец обработувајќи го лозјето, открил и уништил повеќе гробови. Откриени се и темели од повеќе објекти, а во северозападниот дел остатоци од античкиот пат Вија Егнација. Се претпоставува дека во оваа месност била патната станица Скиртијана, помеѓу Хераклеја и Лихнид. Наодите се чуваат во Заводот и музеј во Охрид и во Музејската збирка во Ресен.

## Поврзано
*Гробишта — некропола од средниот век;
*Козјак — осамен наод од римско време;
*Козјак;
*Список на археолошки наоѓалишта во Ресенско;

## Наводи

Категорија:Козјак (Ресенско)
Гробишта (Козјак)

**Гробишта** — археолошко наоѓалиште во преспанското село Козјак. Претставува некропола од среден век. Се наоѓа покрај селската река, каде се гледаат остатоци од гробни конструкции градени од камени плочи, со насоченост исток-запад.

## Поврзано
*Горна Маала — населба и некропола од римско време и среден век;
*Козјак — осамен наод од римско време;
*Козјак;
*Список на археолошки наоѓалишта во Ресенско;

## Наводи

Категорија:Козјак (Ресенско)
Козјак (археолошко наоѓалиште)

**Козјак** — археолошко наоѓалиште во преспанското село Козјак. Претставува осамен наод од римско време. Наодот претставува вотивна мермерна плоча која се чува кај човек во Ресен, а била донесена од селото Козјак, од непознато наоѓалиште. На плочата е претставен Аполон кој во десната рака држи тирс, а во левата надолу спружена рака држи нејасен предмет - сад? Под раката му седи четириножно животно - пантер? Димензиите на плочата изнесуваат 36 × 31 × 5&nbsp;см.

## Поврзано
*Горна Маала — населба и некропола од римско време и среден век;
*Гробишта — некропола од средниот век;
*Козјак;
*Список на археолошки наоѓалишта во Ресенско;

## Наводи

Категорија:Козјак (Ресенско)
Арпи (езеро)

мини|Арпи (езеро)

**Еезерото Арпи** или **Арпи лич** (ерм.: Արփի լիճ) — второ по големина езеро во Ерменија. Се наоѓа во северозападниот дел на ерменската покраина Ширак, во близина на тромеѓата со Турција и Грузија.

Езерото лежи на надморска висина од 2,023 метри, а од него истекува реката Ахурјан. Зафатнината на езерото е околу 100 милиони м³, а површината околу 22 км². Во периодот од 1946 до 1951 година на езерото се вршени разни опфати со кои се зголемила површината на езерото за 4,5 км².

Водите од езерото се користат за наводнување, мрестење риби и за производство на електрична енергија. Езерото се полни со топењето на снегот а во него исто така се влеваат и четири мали водотоци, додека најголем доток на вода има од реката Ахурјан.

Климата околу езерото е континентална. Просечните јануарски температури се околу -13°, јулските околу +13°, а бројот на сончеви часови годишно изнесува околу 2,400.

Благодарејќи на големиот и богат билски и животински свет, подрачјето околу езерото Арпи според начелата на Рамсарската конвенција е заштитено природно богатство во чија околина живеат преку 100 различни видови на птици (бел штрк, црн штрк, дива патка, лисеста гусковидна патка, далматински пеликан). Од 16 април 2009 година подрачјето околу езерото Арпи е дел од Националниот парк на езерото Арпиезера Арпи.

## Поврзано
* Реки и езера во Ерменија
* Ахурјан (река)
* Ширак

## Наводи

## Надворешни врски
* Езеро Арпи 
* Lake Arpi National Park

Категорија:Езера во Ерменија
Габриела Мистрал

десно|мини|Габриела Мистрал
**Габриела Мистрал** (Лусила Годој Алкалајага), своето поетско име го составила од имињата на саканите поети Габриеле (Д'Ануцио) и (Фредерик) Мистрал.

## Животопис
Родена е во 1889 година во Викуња, во Чилеанската провинција Кокимбо. Растела и се школувала во несреќни и неповолни услови на детството. И се посветувала на педагошката дејност, учителствувајќи во разни места на својата земја. Афирмирајќи се како поетеса и педагошки деец, таа, во духот на латиноамериканската традиција, се посветила на дипломската кариера како претставник на Чиле во некои европски и американски земји. Во 1945 станала добитник на Нобеловата награда за литература, како единствена поетеса на шпанкиот јазик. Умрела во Њујорк во 1957. 

Во младоста го следела и го доживувала модернистичкото движење на Рубен Дарио, што ги зафаќа Шпанија и Латинска Америка, но својот опус, не особено голем, го создавала во постмодернистичкиот период. Запознавајќи ја традицијата на литературата пишувана на шпански јазик и на европската поезија, во децениите на авангардните движења таа дистанцирана од нивната екстремна експерименталност, создава свое естетичко кредо и стил, што ги соопштува во своите *Десет уметнички заповеди*. Говорејќи за незадоволството од постигнато како изневерување на соништата и на природата, таа истакнала дека ,,...ако престанеш да бидеш човек или жена, ќе престанеш да бидеш уметник“. Во овој контекст, според критиката, се издвојуваат две основни нејзини творечки периода првиот - интимистички, во кој доаѓале до израз нејзините лирско-медитативни исповеди на жена и на човечко суштество, осамено во големиот свет, и вториот-американистичкиот, што ја открива сеопфатеноста на нејзиното доживување на животот и светот-на детството, љубовта, смртта, земјата, од што зрачи едно универзално човечко суштество, со чувство и солидарност. Нејзината поезија на богатата традиционална шпанска изразност и на автентичната индогеност и лексика, ни ја открива земјана на Чиле и на Шпанска Америка со сета исконска слоевитост и убавина на природата и на сраснатоста на народите, племињата и на човекот со неа. Во својот особен јазик и стил и со посебноста на својот сензибилитет Габриела Мистрал е почитувана и во Чиле и во другите земји на континентот и светот.

## Творештво
Автор на класични поетски структури и версификација на усогласени, често нецелосни рими и асонанси, како и на една специфична лирска синтакса што се движи од едноставноста на говорот до посложени, некогаш и понедостапни изрази спрегови на слободниот стих, Габриела е автор на следниве книги поезија: 
**Очаеност* (1922),
**Нежност* (1924),
**Разорување* (1938), 
**Преса* (1954),
**Песна за Чиле* (посмртно издание)

## Наводи

Категорија:Добитници на Нобеловата награда за литература
Категорија:Родени во 1889
Категорија:Умрени во 1957
Категорија:Чилеански нобеловци
Категорија:Родени во 1889 година
Категорија:Починати во 1957 година
.nf

**.nf** — највисок државен домен на австралиската територија Остров Норфолк.

## Надворешни врски
* информации за .nf доменот 

Категорија:Највисоки државни домени
Категорија:Остров Норфолк
Карл Шпителер

мини|десно|'''Карл Фридрих Георг Шпителер'''
**Карл Фридрих Георг Шпителер** е швајцарски писател, поет и есеист. Роден е во Листал недалеку од Базел, на 24 април 1845.

## Животопис

Во 1849 г. семејството му се сели во Берн, додека тој останал да живее кај својата тетка во Базел, каде учел гимназија и се подготвувал за студии. Од најраните години се интересирал за музиката, цртањето, митологијата и епската поезија. Од 1863 г. студира право на Универзитетот во Цирих. Од 1865-1870 г. студира теологија на истиот универзитет како и на инстутутот во Хајделберг и Базел. Подоцна, осум години престојува во Русија како и во Финска каде работи како приватен учител. По 1879 г. се враќа во Берн и работи како учител, новинар и издавач.

## Дела

Во 1881 Шпителер, под својот псевдоним **Карл Феликс Тандем** ја објавува алегоричната проза **„Прометеј и Епиметеј“**, прикажувајќи ги контрастите меѓу идеалите и догмите низ двете митолошки фигури од насловот. Подоцна во 1924 г. го редактира ова дело и го објавува под неговото вистинско име, но под наслов **„Прометеј страдалникот“**. Многумина ова дело го споредуваат со делото на Ниче **„Така говореше Заратустра“**. Ова дело подоцна влијаело и на теоријата на Јунг а особено во неговата книга Психолошки типови.

Од 1900-1905 г. го пишува неговото ремек дело, моќната алегориска епска поема **„Олимписка пролет“** за која во 1919 г. ја добил Нобеловата награда за литература. Во оваа поема се испреплетени фантастичните, натуралистичките, религиозните и митолошки теми кои говорат за човечката загриженост пред универзумот. Во автобиографската новела **„Имаго“** пишувана во 1906 г. ја испитува улогата на потсвеста и на конфликтот помеѓу креативниот ум и ограниченоста на средната класа.

Во 1892 г. благодарение на наследството се преселува во Луцерн каде му е овозможено да се занимава со креативна работа. Во последните години од својот живот ги минал во напори повторно да го напише своето прво дело „Прометеј и Епиметеј“ кое во текот на 1924 г. се појавило под насловот „Прометеј страдалникот“.

Истата година на 29 декември умира во Луцерн.
 
Освен наведените дела ги напишал и следниве дела: 
*„Екстрамундана“,
* „Куче и мачка“, 
*„Олаф“,
* „Пеперутки“,
* „Густав“,
* „Јумала. Финска приказна“,
* „Балади“, 
*„Конрад, поручникот“,
* „Хера невестата“, 
*„Моите најрани доживувања“ и многу други.

## Наводи

Категорија:Добитници на Нобеловата награда за литература
Категорија:Швајцарски нобеловци
Категорија:Луѓе од Базел
Категорија:Родени во 1845 година
Категорија:Починати во 1924 година
Кари (езеро)

мини|Езерото Кари

**Езерото Кари** (ерм.: Քարի լիճ, *Кари лич*) — планинско ледничко езеро во Ерменија (во областа Арагацотн), сместено на врвовите на планината Арагац. Се наоѓа на надморска височина од 3,207 метри и е опкружено со планински врвови. Вкупната површина на езерото изнесува околу 30 хектари, должината на бреговата линија е 1,160 метри, а зафатнината 357,000 м3. Максималната длабочина на езерото е 8 метри. Во зима езерото е заледено и прекриено со снег.

На источните брегови на езерото се наоѓа метеоролошка станица, а од езерото води асфалтиран пат кон југ кој води до 
Бјураканската опсерваторија.

За време на квартарните глацијации највисоките планински врвови во Ерменија биле покриени со дебели ледени покривки чие топење (кое започнало пред 9,000 година) ја дало денешната форма на релјефот во планинските подрачја. Еден од тие леднички облици на релјеф е впрочем езерото Кари на планината Арагац.

## Поврзано
* Реки и езера во Ерменија
* Арагац
* Арагацотн

## Наводи

## Надворешни врски

* Природата во Ерменија - Гора Арагац 

Категорија:Езера во Ерменија
Азатско Езеро

**Азатското Езеро** (ерм.: Ազատի ջրամբար) — вештачка акумулација во Ерменија се наоѓа во покраината Арарат. Изградено е во централниот дел во токот на реката Азат, на надморска висина од 1,050 метри.

Зафатнината на езерото изнесува во просек околу 70 милиони м3.

Водите на езерото се искористуваат за наводнување на земјоделските површини во Араратската рамнина во текот на сушните делови од годината. Поради богатиот рибен фонд езерото е познато по спортскиот риболов.

Од 2000 година горниот ток на реката Азат, вуклучувајќи го езерото и блискиот Гегардски манастир се наоѓаат на УНЕСКО списокот на светско наследство.

## Наводи

## Поврзано
* Азат (река)
* Светско наследство на УНЕСКО

## Надворешни врски
* Институт научной информации (Академия наук СССР), Всесоюзный институт научной и технической информации. Реферативный журнал: География, Издање 1. Изд-во Академии наук СССР., 1985

Категорија:Езера во Ерменија
Куп на шампиони 1963/64

**Куп на шампиони 1963/64** — 9-то издание на Купот на шампионите, најсилното европско клупско фудбалско натпреварување. Финалето било одиграно на 27 мај 1964 година на стадионот Партер во Виена, каде Интер Милано со резултат 3:1 издвоил победа над Реал Мадрид, кој го исфрлил во четвртфиналето бранителот на трофејот Милан, и со тоа ја освоил својата прва титула. Ова било втора по ред сезона во која италијански клуб ја освоил титулата.

Италија била единствена со два претставници, каде што покрај Милан, освојувач на Купот на шампионите од претходната сезона,  се натпреварувал и Интер Милано, првак на Италија од претходната сезона.

## Квалификациии

**Забелешка:** Милан како бранител на трофејот директно се пласирал во првото коло.

1 Горник Забже ја победил Австрија Виена со резултат 2:1 во одлучувачкиот меч и се пласирал во првото коло.

## Прво коло

1 Цирих во четвртфиналето се пласирал преку фрлање на паричка по нерешениот резултат постигнат против Галатасарај во одлучувачкиот натпревар кој завршил 2:2.

## Четврфинале

## Полуфинале

## Финале

Категорија:Сезони во Купот на европските шампиони
Еузебио

**Еузебио да Силва Фереира** (; Лоренцо Маркеш, 25 јануари 1942 - 5 јануари 2014) — португалски фудбалер од африканско потекло. Бил член на репрезентацијата на Португалија која го освоила третото место на Светското првенство во 1966 година. На тоа првенство бил прогласен за најдобар стрелец со 9 постигнати голови. Освојувач е на Златната тока во 1965 година. Четири пати бил најдобар стрелец во португалската лига.

Најголемиот дел од својата кариера го поминал во Бенфика (од 1960 до 1975 година) и за тоа време постигнал 315 голово на 301 натпревар што претставува клупски рекод. На 727 настапи во кариерата постигнал 715 погодоци. ИФФХС го прогласил за 9-ти најдобар играч на сите времиња, додека Фудбалската федерација на Португалија во 2003 година го пограсила за најдобар фудбалер на таа земја во последните 50 години. Познат е уште и по прекарот **Црн пантер**.

Кариерата ја започнал во **Спортинг од [[Мапуто]]** од каде што на 18 години се префрлил во Бенфика. Покрај овие два тима, Еузебио настапувал и за ФК Монтереј и Беира Мар, како и многу клубови од Северна Америка.

## Наводи

## Надворешни врски

Категорија:Португалски фудбалери
Категорија:Фудбалери на ФК Бенфика
Категорија:Починати во 2014 година
Категорија:Родени во 1942 година
Марлов

**Марлов** () — град во округот Западна Померанија-Риген, во сојузната покраина Мекленбург-Западна Померанија, Германија. Се наоѓа на 14 километри југоисточно од Рибниц-Дамгартен. Марлов е добро познат по својот Птичји парк Марлов, зоолошка градина која е специјализирана за птици и се простира на површина од 22 хектари.

## Наводи

## Надворешни врски

* Официјална страница 
* Птичји парк Марлов 

Категорија:Западна Померанија-Риген
Категорија:Градови во Мекленбург
Николај Трусов

**Николај Василевич Трусов** (; р.  во ) — руски професионален велосипедист, кој вози за професионалната континентална екипа . Трусов е професионален возач од 2004.

За сезоната 2014, Трусов настапува со .

## Достигнувања

; 2005
: Светски велодромски куп 2004/2005
::3. Екипна потера Москва (со Сергеј Климов, Антон Миндлин и Александар Серов)
::3. Медисон Лос Анџелес (со Михаил Игнатиев)
: 1. Класика Интернасионал Тума
: Светски велодромски куп 2005/2006
::2. Екипна потера (со Сергеј Климов, Антон Миндлин и Александар Серов)
::1. Медисон Москва (со Михаил Игнатиев)
::2. Медисон Манчестер (со Михаил Игнатиев)
; 2006
: Светски велодромски куп 2005/2006
::1. Екипна потера Лос Анџелес (со Сергеј Климов, Иван Ровни и Александар Серов)
::3. Медисон Лос Анџелес (со Михаил Игнатиев)
: 1. Етапа Синтурон а Мајорка
: Пет круга на Москва
::1. Пролог Поклонаја Гора
::1. Етапа 1 Кремлински круг
::1. Етапа 2 Воробјевски круг
::1. Етапа 3 Ано де Зеленоградске
::1. Етапа 5 Ано де Садове
: 1. Етапа 5 Волта а Љеида
: Светски велодромски куп 2006/2007
::1. Екипна потера Сиднеј (со Михаил Игнатиев, Иван Ровни и Александар Серов)
::1. Медисон Сиднеј (со Михаил Игнатиев)
::2. Екипна потера Москва (со Иван Ковалев, Александар Серов и Иван Ровни)
; 2007
: Светски велодромски куп 2006/2007
::2. Екипна потера Манчестер (со Алексеј Бауер, Евенги Ковалев и Иван Ковалев)
::3. Медисон Манчестер (со Сергеј Климов)
: 2. Екипен хронометар Ајндховен (со Сергеј Климов, Иван Ровни, Михаил Игнатиев, Евгениј Петров, Павел Брут и Васил Кириенка)
: 1. Етапа 2 Трка околу Британија
; 2009
: 1. Етапа 5 Волта а Каталуња
: 1. Дуо Норманд (со Артем Овечкин)
; 2012
: 6. Краен пласман Стер ЗЛМ Тур
;2013
: 8. Краен пласман Волта ао Алентежо
: 9. Рига-Јурмала ГП
;2015
: 2. Фландриско првенство
;2016
: 1. Етапа 5 (TTT) Трка околу Хрватска
: 9. Краен пласман Трка на Фјордовите
;2018
: 1. 20п Спринтерски пласман Трка Абу Даби

## Наводи

## Надворешни врски

* 
* 
* 

Категорија:Родени во 1985 година
Категорија:Живи луѓе
Категорија:Руски велосипедисти
Категорија:Луѓе од Санкт Петербург
Категорија:Олимписки велосипедисти на Русија
Категорија:Велосипедисти на Летните олимписки игри 2008
Манагва (езеро)

**Езеро Манагва** () — езеро кое со својата површина од 1.049 км2 претставува второто најголемо езеро во Никарагва (зад Никарагва со кое е поврзано со реката Типитапа).

Името на езерото го дале Шпанците, комбинирајќи го со името на локалното племе Манге и нивниот поим за вода *agua*.

Езерото се наоѓа во западниот дел на земјата. Има кружен облик. Над езерото се издига вулканот Момотомбо висок 1,280 метри. Главниот остров е Момотомбито.

На југозапад од езерото се наоѓа престолнината на Никарагва, Манагва. Езерото од 1950-те е доста загадено.

## Надворешни врски

Категорија:Езера во Никарагва
Никарагва (езеро)

**Никарагва** () — најголемото езеро во Средна Америка. Се наоѓа во југозападниот дел на Никарагва. Поврзано е со езерото Манагва на север. Зафаќа површина од .

Најголем остров во езерото е Ометепе со два вулкани, втор најголем е Запатера на север, додека на југ се наоѓаат  Солентинамските острови. Покрај нив, тука се наоѓаат и околу 400 островчиња.

Реката Сан Хуан истекува од езерото и се влева во Карпиското Море. На тој начин помалите бродови од Атлантикот можат да пловат до пристаништата на неговиот брег. Историските записи говорат дека карипските пирати трипати го напаѓале градот Гранада на брегот на езерото Никарагва.

На езерото Никарагва владее жив соораќај кој ги поврзува неговите брегови. Веќе подолго од век постоеле планови езерото Никарагва и реката Сан Хуан да се искористат за изградба на канал помеѓу Атлантикот и Тихиот Океан (таканаречен *[[Никарагвански Канал]]*).

Многу морски видови на риба можат да допливаат и опстанат во слатководното езеро Никарагва, како што се сабјарката и ајкулата. Езерото денес е прилично загадено.

## Надворешни врски

## Наводи

Категорија:Езера во Никарагва
Бача (река)

**Бача** — река во Словенија, која извира во Бач при Подбрду долга е 22 км и тече околу долж долината која се вика „Башка грапа“ (Башка клисура). Во селото Модреј Бача се влева во реката Идријца, како нејзина десна притока.

## Наводи

Категорија:Реки во Словенија
Категорија:Општина Толмин
Идријца

**Идријца** — лева притока на реката Соча во западниот дел на предалпската гора. Извира на работ на Војскарската висорамнина (924 m). Долга е 60 км, а заедно со сливо 642&nbsp;км2. Во Соча се влева кај Мостот на Сочи.

Идријца е доста богата со вода (на устието 33,6 м3), но поради варовничкиот состав на теренот по кој протекува, освен карстни извори (Диво Езеро, Подротеја) има малку притоки. Од десна стран се Бела, Зала, Церкница и Бача, од левата страна Никова, Каномља и Требуша. Низводно од Идрија е умерено загадена.

## Надворешни врски

## Наводи

Категорија:Реки во Словенија
Хофсјекидл

мини|десно|250п|Сателитска снимка на Хофсјекидл

**Хофсјјекидл** () — трет по големина ледник во Исланд. Припаѓа на типот платоски ледници. Се наоѓа во средишниот дел на островот, помеѓу Ватнајекидл и Лангјекидл и северно од планината Керлингарфјел. Површината на овој ледник изнесува 925 км2. Под ледникот се наоѓа истоимениот вулкан. Хофсјекидл е извор на неколку реки, меѓу кои е и Тјоурсау, најдолгата река на островот.

## Поврзано
* Ејафјадлајекидл
* Лангјекидл

## Надворешни врски

* Хофсјекидл - фотографии

Категорија:Ледници во Исланд
Категорија:Вулкани во Исланд
Владислав Рејмонт

**Владислав Станислав Рејмонт**,  (7 мај 1867 година - 5 декември 1925 година) — истакнат полски писател од времето на Млада Полска, бил еден од главните претставници на полскиот реализам со елементи на натурализмот и бил добитник на Нобеловата награда за литература (1924 година) за повеста CHŁOPI (Селани).
## Животопис

Како ученик во занаетчиско училиште тој пројавил интерес за театарската сцена и поезијата. Својата среќа на сцената авторот на романот „Комедијантка“, кој првпат се појавил на македонски јазик, ја испробал во провинциските театарски дружини, но без успех.

Неуспешниот „комедијант“ се вратил дома и се вработил како железнички службеник.
Периодот на театарското скитање одиграл важна улога во оформувањето на писателскиот лик на Рејмонт. Првите прозни обиди, континуирани во текот на работата во железничката станица, не ги дале очекуваните резултати, но Рејмонт не се откажал и понатаму мечтаел за театарот и литературата, кој многу повеќе го привлекувале отколку работата како службеник.

## Творештво

Почетоците на неговата идна богата писателска кариера биле исполнети со редица објавени новели („Франек“, „Почетничка“, „Смрт“, „Зима“, „Кучка“, „Идила“), но вистинскиот почеток бил забележан во декември 1894 кога тој се доселил во Варшава, носејќи со себе полн куфер ракописи.

Идниот триесетгодишен период од неговиот живот бил исполнет со пишување и објавување на романите: „Поклонение до Јасна Гора“ (1985), „Комедијантка“ (1896), „Ферменти“ (1897), „Ветена земја“ (1898), „Селани“ (1902-1909), „Мечтател“ (1910), „Вампир“ (1911), „Година 1794“ (1913-1918) и „Бунт“ (1924).

## Комедијантка

Во основа на романот „Комедијантка“ лежеле личните театарски икуства на Рејмонт и неговите набљудувања на театарската средина. Главна личност на романот била младата девојка Јанка Орловска, која сакала да се откине од провинциската средина и се бунтувала против несаканиот брак што сакал да ѝ го наметне татко ѝ, избегала од дома и се ангажирала во театарот. Театарската сцена нејзе ѝ се чинала како можност да го развие својот талент да избега од шаренилото на работничкиот и да бара повреден и подобар живот. Сепак со времето се покажало дека без протекција нема да добие подобри улоги во театарот, ниту наклонетост на критиката, а ниту ќе заработела за да живее. Заедно со гладот Јанка ја запознала тажната вистина за обожаваниот „храм на уметноста“.

## Наводи

Категорија:Добитници на Нобеловата награда за литература
Категорија:Полски писатели
Категорија:Полски нобеловци
Категорија:Родени во 1867 година
Категорија:Починати во 1925 година
Дрангајекидл

250px|мини|десно|Дрангајекидл

**Дрангајекидл** () — најсеверниот ледник во Исланд. Зафаќа површина од околу 160-200 км2 и се наоѓа во југозападниот дел од полуостровот Хорнстрандир на надморска висина од 925 метри. На ледникот се издигаат неколку врвови — „Хлјодабунга“, „Рејдарбунга“ и „Хролајфсборг“. Од неколикуте леднички јазици најпознат е „Калдалон“, со должина од пет километри. Снежната граница се наоѓа на 700 метри. Под Дрангајекидл се наоѓа изгасен вулкан.

## Поврзано
* Ејафјадлајекидл
* Хофсјекидл

## Надворешни врски
* Ледник Дрангајекидл

Категорија:Ледници во Исланд
Ејафјадлајекидл

**Ејафјадлајекидл** () — еден од помалите ледници во Исланд. Се наоѓа северно од Скогар и западно од големиот ледник Мирдалсјекидл. Ледената кора на ледникот покрива вулкан висок 1.666&nbsp;м. Вулканот од леденото доба имал чести ерупции. Вулканот во 2010 година имал две ерупции во периодот од 20 март до 14 април. априлската ерупција предизвикала прекин на воздушиниот сообраќај над северна Европа. Претходната ерупција се случила во 1821 и траела до 1823, а ерупцијата пред неа се случила во 1612 година. Кратерот на вулканот има пречник од 4&nbsp;км, a ледникот зазема површина од . Во превод од исландскиот јазик назив за ледник значи — „острвско-планински ледник“.

Јужниот крај на планината некогаш бил дел од атлантскиот брег на Исланд. Како полека морето се повлекувало околу 5&nbsp;км, на поранешниот брег останале стрмни карпи со бројни водопади, од кои најпознат е Скогафос. При посилни ветрови, водата од помалите ветрови може да биде издувана.

## Галерија

Слика:Eyjafjallajökull Glacier - 29.8 септември jpg|Ејафјадлајекидл во 2009 година
Слика:Eruption2010eyja.jpg|Ерупција на вулканот 25 март 2010 година
Слика:Eyjafjallajokull volcano plume 2010 04 18.JPG|Ерупција на вулканот 18 април 2010 година


## Надворешни врски

* БиБиСи - Вулкански пепел над Европа
* Снимки на НАСА од вселената - ерупција 2010

## Наводи

Категорија:Стратовулкани
Категорија:Ледници во Исланд
Категорија:Вулкани во Исланд
Категорија:Активни вулкани
Риген (округ)

**Риген** () — поранешен округ во североисточниот дел на сојузната покраина Мекленбург-Западна Померанија, Германија. Округот Риген бил создаден во 1806 од шведската администрација на Шведска Померанија. Најпрвин бил именуван како *Амт Берген*, но од 1810 го носи името округ Берген. На 4 септември 2011, Риген бил припоен кон  новосоздадениот округ Западна Померанија-Риген.

Округот се граничел целосно со Балтичкото Море. Најблиски окрузи биле Северна Западна Померанија и слободниот град Штралзунд. Округот ги покривал островите Риген и Хидензе и неколку помали острови како Уманц и Вилм. Така тој бил единствениот округ во Германија, кој се состоел само од острови.

## Грб

## Градови и општини

## Наводи

## Надворешни врски

* Официјална страница  
* Туристичка страница  

Категорија:Поранешни окрузи во Мекленбург-Западна Померанија
Ејриксјекидл

мини|200п|Поглед кон Ејриксјекидл

**Ејриксјекидл** () — ледник во Исланд, северозападно од Лангјекидл. Зафаќа површина од околу 22 км2, се наоѓа на надморска висина од 1675 метри, и претставува највисока планина во западен Исланд. Сместен е на 750 метарска лавична плоча од изгасен вулкан.

## Поврзано
* Ејафјадлајекидл
* Лангјекидл

## Надворешни врски
* Ледник Ерјиксјекидл

Категорија:Ледници во Исланд
Лангјекидл

мини|десно|250п|Лангјекидл

**Лангјекидл** () — ледник во западниот дел на Исланд. Припаѓа на типот платоски ледници. Има површина од 1.021 км2, што го прави вториот најголем ледник во Исланд, по Ватнајекидл. Највисокиот врв на ледникот е со висина од 1,360 метри. Под Лангјекидл лежат најмалку два вулкански системи.

## Поврзано
* Ејафјадлајекидл
* Хофсјекидл

## Надворешни врски
* Лангјекидл - фотографии

Категорија:Ледници во Исланд
Тунгнафедлсјекидл

мини|250п|десно|Ледникот Тунгнафелсјекидл

**Тунгнафедлсјекидл** ( со значење планина и ледник) — ледник и вулкан во Исланд кој се наоѓа северозападно од Ватнајекидл. Надморската висина на највисоката точка изнесува 1,535 метри. Вулканот се состои од две Вулкан се састоји од две калдери, во една е сместен ледник, додека другата е оголена. Околината е прекриена со  слој од базалт, а ерупции не се забележани во последните 10,000 години.

## Поврзано
* Ватнајекул
* Ејафјадлајекидл

## Надворешни врски
* Ледник и вулкан Тунгнафелсјекидл 

Категорија:Вулкани во Исланд
Трајанка Јовчевска

**Трајанка Јовчевска** (Никодин,  – , ) ― македонски археолог и виш кустос во велешкиот музеј. Најпозната е по пронајдокот на древниот музички инструмент, топчеста флејта - окарина, која ја открила во наоѓалиштето Мрамор кај Чашка.

## Животопис
Јовчевска е родена на 16 јануари 1959 година во прилепското село Никодин. Дипломирала на Филозофскиот факултет во Скопје, на група Историја на уметноста со археологија во 1982 година. Работела на местото виш кустос - археолог во Народниот музеј во Велес. Била членка на Македонското археолошко научно друштво. Објавила значајни трудови за енеолитстка куќа „Кале“ и некрополата од доцното бронзено железно време „Манастир“ како и многу други дела. Починала во Велес на 21 јануари 2013 година.

## Наводи

Категорија:Луѓе од Никодин
Категорија:Македонски археолози
Категорија:Југословенски археолози
Категорија:Членови на МАНД
Категорија:Апсолвенти на Филозофскиот факултет - Скопје
Мирдалсјекидл

мини|250п|Мирдалсјекидл

**Мирдалсјекидл** () — ледник во јужниот дел на Исланд. Се наоѓа источно од Ејафјадлајекидл. Неговиот највисок врв достигнува висина од 1.493 метри, а зафаќа површина од околу 600 км2. Ледникот го прекрива активниот вулкан Катла, кој од 930 година имал 16 ерупции, од кои последната во 1918. Буквалното значење на името *Мирдалсјекидл* е „леден врв во мочуришната долина“.

## Поврзано
* Ејафјадлајекидл
* Хофсјекидл

## Надворешни врски

* Ледникот Мирдалсјекидл

Категорија:Јужен Регион (Исланд)
Ќејтландсјекидл

**Ќејтландсјекидл** — страничен ледник на Лангјекидл, втората најголема ледена капа во Исланд (953 km2), се наоѓа во западниот дел на Исланд. Највисоката точка на Ќејтландсјекидл изнесува 1,400 метри.

## Поврзано
* Ејриксјекидл
* Лангјекидл

## Наводи

Категорија:Ледници во Исланд
Дељадровски манастир

**Дељадровски манастир „Свети Ѓорѓи“** — манастирски комплекс недалеку од скопското село Дељадровци, веднаш покрај автопатот Скопје - Куманово спроти рафиниеријата „Окта“. На 6 мај 2008 г. целиот комплекс е целосно преосветен од страна на тогашниот митрополит Полошко-кумановски г. Кирил., кој исто така почива во овој комплекс. Денес манастирскиот комплекс претставува прекрасно уредено место со можности за комплетен престој во кој се нуди преноќиште и традиционални јадења. Во 2023 г. манастирот станал седиште на нововодедената Дељадровско-илинденска епархија на МПЦ - ОА.

## Цркви
Во манастирскиот комплекс постојат  5 цркви:
### Св. Ѓорѓи

Црквата Свети Ѓорѓи е главната манастирска црква. Изградена е во 1921 година, а осветена во 1934 година.

### Раѓање на Пресвета Богородица

Црквата посветена на Рождението Богородично е мала градба со исцелителен крст. Поради верувањето за исцелителноста ова црквиче е доста посетено.

### Св. Архангели Михаил и Гаврил

Црквичката посветена на Светите Архангели Михаил и Гаврил е понова градба. На тоа место во минатото имало само крст како закрилник на селото. Ктитор на ова црквиче е Игуменијата Зиновија од манастирот.

### Св. Петка и Св. Недела

Црквата посветена на светителките Петка Трновска и Света Недела е исто така една од поновите црквички во манастирот. На ова место претходно имало крст.

### Св. Злата Мегленска

Црквата посветена на македонската светителка е најновата црква во манастирскиот комплекс. Била осветена на 29 јули 2012 година од поглаварот на МПЦ - ОА г.г. Стефан и митрополитот полошко-кумановски г. Кирил.

## Наводи

Категорија:Дељадровски манастир
Снајфедлсјекидл

**Снајфедлсјекидл** (, *снежен ледник*) — 700.000 години стар стратовулкан покриен од ледник којшто се наоѓа во западен Исланд. Името на планината е всушност Снајфел, но најчесто е именуван „Снајфедлсјекидл“ за да се разликува од другата планина со истото име. Се наоѓа во најзападниот дел на полуостровот Снајфелснес во Исланд. Понекогаш може да се види од главниот гра на Исланд, Рејкјавик, на далечина од 120 километри.

Планината е една од најпознатите места на островот, главно поради новелата *[[Патување до Центарот на Земјата]]* (1864) од Жил Верн, во која протагонистите го наоѓаат влезот на патот којшто води до центарот на земјата преку Снајфедлсјекидл.

Планината е дел од **Националниот парк Снајфедлсјекидл** (исландски: *Þjóðgarðurinn Snæfellsjökull*).

Во август 2012 година за првпат во историјата на врвот не било забележано никакво присуство на лед.

## Наводи

## Поврзано
* Мирдалсјекидл
* Тиндфјадлајекидл

Категорија:Планини во Исланд
Категорија:Ледници во Исланд
Категорија:Вулкани во Исланд
Категорија:Активни вулкани
Тиндфјадлајекидл

**Тиндфјадлајекидл** — стратовулкан во јужниот дел на Исланд. Од него еруптирале камења од базалтна и риолитска композиција. Покриен е со 19 км2 ледник.   Највисок врв е Имир (1462 метри), именуван според џинот Имир од Нордиската митологија. Последната ерупција се смета дека била за време на Холоценот.

## Поврзано
* Список на вулкани во Исланд
* Снајфедлсјекидл
* Торфајекидл

## Наводи

## Надворешни врски
* Мапа од околината

Категорија:Вулкани во Исланд
Категорија:Ледници во Исланд
Категорија:Јужен Регион (Исланд)
Торфајекидл

**Торфајекидл** (исландски за „Ледникот на Торфи“) — е риолитски стратовулкан и комплекс од подледнички вулкани, сместен северно од Мирдалсјекидл и јужно од езерото Торисватн, Исланд. Торфајекидл вулканскиот систем бил умерено активен во Холоценот со последна ерупција која се случила во 1477 година а вулканот е дел од источната вулканска зона. Системот се состои од централен вулкан и пукнатина во правец североисток-југозапад, долг 40 километри и 30 км широк. Купата лежи врз централниот вулкан. Тука се протега најголемата геотермална област на Исланд од околу 150 km2. Во областа на централниот вулкан карпите се главно риолитски додека по пукнатината тие се базалтни. Торфајекидл последен пат еруптирал во 1477 година.

Ерупцијата на вулканот околу 870 година оставила тенок слој на тефра низ цел Исланд. Овој слој овозможил да се определат точните датуми за многу археолошки наоди.

## Име

Според легендата, ледникот го добил името по Торфи Јонсон и Клофа, историска личност на Исланд. Кога чумата пристигнала на Исланд во 1493, Торфи заедно со семејството побегнал и се населил во долината опкружена со ледникот. Според друга легенда ледникот бил именуван според Торфи, обичен работник на блиската фарма кој побегнал на ледникот заедно со ќерката на фармерот.

## Историја на вулканот
Торфајекидл се состои од најшироката област на силициски и средни исландски вулкани. Изложени се околу 225 км3 силициумски екструзивни карпи. Овој главно риолитски комплекс се издига околу 500 метри над околните базалтски рамнини и се протега во правец запад-северозапад - исток-југоисток. Повеќето риолитски лавини текови избиле подледнички образувајќи силициумски хиалокластити кои формираат гребени и бречи во форма на куполи.

Во тек на поледничкиот период била активна само тесна пукнатина на крајниот запад, произведувајќи главно силициумски лавини текови и тефра. Најскорешната силициумска ерупција предизвикала лавин тек во околу 900 година. Системот на кратери се засновали бил активен во исто време со базалтниот систем на Бардарбунга централниот вулкан во 1477 година. Малата ледена капа на Торфајекидл се протега претежно надвор од југоисточниот раб на купата, кое е место на силни топлински активности на површина од 130-140 км2.

## Поврзано
* Список на вулкани во Исланд
* Мирдалсјекидл
* Торисватн

## Наводи

## Надворешни врски
* 

Категорија:Ледници во Исланд
Категорија:Јужен Регион (Исланд)
Категорија:Активни вулкани
Белодробен едем

**Белодробен едем** претставува најтежок облик на акутно настаната стаза во белите дробови, што се јавува при акутна лево срцева слабост.
Тоа претставува една ургентна состојба, која го загрозува животот и бара итна медицинска интервенција.

## Етиопатогенеза
Сите оние причини кои доведуваат до слабост на левото срце се причина за белодробен едем. Најчеста причина за акутна срцева слабост се јавува при масивен инфаркт на миокардот. Други причини се хипертензија и срцеви маани.
Поради намалена контрактилност на левото срце тоа не може да ја исфрли целата крв, во системната циркулација се зголемува притисокот во коморите и преткоморите пред крај на дијастола.
Притоа десната комора нормално уфрла крв во белодробните крвни садови, а левата комора не може да го прифати тоа количество крв и доаѓа до брз, голем пораст на притисокот во белодробните капилари. Тоа е причина за преминување на течност од белодробните капилари во интерстициумот, алвеолите и завршните бронхиоли.
Белите дробови стануваат нееластични, што се манифестира со диспнеа. При дишење воздухот се мешасо течноста која преминала од капиларите во алвеолите, што се манифестира со кркорење и исфрлање на големо количество пенест спутум, а некогаш поради премин и на еритроцитите спутумот е и сукрвичав.

## Клиничка слика
Една од најтешките клинички слики во интерната медицина.
Се манифестира со тешка диспнеа, чујно дишење, кашлица и кркорење во градите со искашлување на големо количество пенеста, сукрвичава течност.
Болниот е крајно уплашен, возбуден, цијанотичен, препотен и исцрпен.

## Дијагноза
Покрај типичната клиничка слика, карактеристичен е и физикалниот наод во белите дробови (средни и крупни влажни кркори) и на срце (тивки тонови, а некогаш и галопен ритам). Крвниот притисок е зголемен, освен при кардиоген шок.

## Лекување
Белодробниот едем бара итно лекување и сместување на болниот во единица за интензивна нега.
* болниот се сместува во седечка положба;
* веднаш се вклучува кислород преку кислородна маска (6-8л/мин.);
* се дава морфиум и.в. 3-5 мг. за време од 3 минути, која доза се повторува 2-3 пати во 15 минутен интервал, ако е потребно. Во полесни случаи се дава 8-15 мг. субкутано или интрамускулно секои 3-4 часа;
* од диуретици се дава ампула фуросемид 40-60 мг. интравенски за време од 2 минути;
* вазодилататори - го намалуваат системскиот и пулмоналниот притисок;
* кардиотоници - кај едем предизвикан од митрална стеноза, аортна болест и ХТА;
* аминофилин - ако има спазма на бронхии.

## Наводи

## Надворешни врски
Интерна и педијатрија со нега за средно стручно образование.

Категорија:Белодробен едем
Категорија:Итни медицински состојби
Тоурисјекидл

**Тоурисјекидл** (исландски за „Тоурисов ледник“) — мал ледник и вулкан во централно-западниот дел на Исланд, југозападно од ледникот Лангјекидл. Висок е 1,350 метри.

## Позиција
Тоурисјекидл е сместен помеѓу ледникот Лангјекидл, источно од штитестиот вулкан Ок. Таканаречената „Ладна Долина“ лежи помеѓу овие два ледници по која поминува познатиот па Калдијдалур.

## Надворешни врски
*Исландски Метеоролошки Институт, ное. 2009, исландски јазик
*Geomorphlogie-Seite der NASA (Вселенски центар Годард) 

Категорија:Ледници во Исланд
Категорија:Активни вулкани
Кањо Кристалес

**Кањо Кристалес** (кол.: *Caño Cristales*) — река во Колумбија сместена во ранчот Сиеранија де ла Макарена во Мета. Реката е често нарекувана „Реката на Петте Бои“ или „Течното виножито“, а често е спомнувана и како најубавата река во светот поради својата разнобојност. Реката се истакнува во повеќ бои, вклучувајќи ги жолта, зелена, сина, црна а особено црвена поради алгата *Macarenia clavigera* (Podostemaceae) која што се наоѓа на дното на реката.

## Геологија
Камењата во областа Макаренија датираат од пред 1,2 милијарди години. Камењата од регионот припаѓаат на седиментарниот покрив од штитот Гвајана. Макаренија ја сочинуваат три екосистеми со богата разновидност на флора и фауна: Андите, Источнните Љани и Амазонската дождовна шума. Овие фактори ја прават да има големо значење во глобалната биологија.

## Флора и Фауна

Кањо Кристалес има водни растенија и корали. Својата карактеристична црвена боја ја добива од ендемскиот вид на растение *Macarenia clavigera*.

Планината е дом на околу 420 видови птици, 10 видови водоземци, 43 влекачи и осум примати.

Самата река е тотално испразнета од риби, поради големата концентрација на седиментарни материјали. Други канали од Макарена, како што е Кањо Сиете Мачос, задржуваат црвени растенија за време на зимата. Овие црвени растенија се задржуваат црвсто за камењата на места каде што реката има брз ток.

## Туризам

Најдобро време за посета на Кањо Кристалес е од доцен јули до ран декември.

## Надворешни врски
*Слики од реката 
*Информации за реката 
*360 Виртуелна тура околу реката 

Категорија:Реки во Колумбија
Траундарјекидл

**Траундарјекидл** — мал ледник во источен Исланд. Висок е 1,236 метри и е сместен на 20 километри од ледникот Ватнајекидл.

Категорија:Ледници во Исланд
Категорија:Вулкани во Исланд
Бљудо (Коњско)

**Бљудо** — археолошко наоѓалиште во преспанското село Коњско. Претставува населба, црква и некропола од средниот век. Се наоѓа северно од селото, на мала височинка што се извишува над Преспанското Езеро, каде при обработувањето на земјата мештаните наидувале на темели од објекти. По површината се среќаваат фрагменти од керамички садови, покривни ќерамиди и грамади од кршен камен. Видливи се и темели од помала црква во чија непосредна близина се откриени камени плочи од гробни конструкции.

## Поврзано
*Голем Град — населба, црква и некропола од неолитско, хеленистичко, рисмко време и среден век;
*Коњско — депо на монети од средниот век;
*Старо Село — црква и некропола од средниот век;
*Коњско;
*Список на археолошки наоѓалишта во Ресенско;

## Наводи
Коњско (археолошко наоѓалиште)

**Коњско** — археолошко наоѓалиште во преспанското село Коњско. Претставува  депо на монети од средниот век. Во 1953 година Народниот музеј од Охрид откупил 660 бакарни монети.

## Поврзано
*Голем Град — населба, црква и некропола од неолитско, хеленистичко, рисмко време и среден век;
*Старо Село — црква и некропола од средниот век;
*Бљудо — населба, црква и некропола од средниот век;
*Коњско;
*Список на археолошки наоѓалишта во Ресенско;

## Наводи

Категорија:Коњско (Ресенско)
Голем Град (Коњско)

:*Ова е статија за археолошкото наоѓалиште. За самиот остров видете [[Голем Град]]*

**Голем Град** — археолошко наоѓалиште на островот Голем Град во Преспанското Езеро. Претставува населба од неолитско, хеленистичко и римско време,  црква и некропола од римско време и средниот век. Се наоѓа во југозападниот дел на Преспанско Езеро, на граничната тромеѓа со Грција и Албанија. Има површина од 18 хектара и претставува природна тврдина со висина од 30&nbsp;метри над нивото на езерската вода.

## Истражувања
Уште во 1898 година П. Н. Миљуков го посетил островот и ги регистрирал фреските во црквите „Св. Петар“ и „Св. Димитрија“, денес урната. Ископувања се изведени во 1967/68 година, потоа од 1980 до 1990 година, при што се откриени неолитски артефакти, темели од станбени објекти од хеленистичкото и римското време, основи од две старохристијански еднокорабни цркви, една црква од средниот век (Св. Димитрија), една цистерна од римското време и 102 гроба од римскиот и средновековниот период (II до XIV век) без прекин. Ѕидовите на црквите биле прекриени со фрески, а подовите спорадично со мозаици. Накитот од гробовите е изработуван од бронза, сребро, јантар, стаклена паста и злато. Наодите се чуваат во Музејската збирка во Ресен.
Најотпрвин со истражувањата се пронајдени ѕидини на северниот и јужниот дел на островот, кои ја зацврстиле позицијата на островот а исто и биле пронајдени 2 хеленистички куќи, 5 римски куќи, римски некрополи како и од средниот век, цистерна, 2 ранохристијански цркви и други предмети. Во првата од хеленистичките куќи биле пронајдени многубројни и разни видови на керамика, додека пак во втората скршеници од кровна ќерамида, глина, керамички садови и 2&nbsp;монети на Филип V, според гореници присутни во втората куќа се заклучило дека имало пожар поради што брзо се напуштила куќата.

## Објекти
* Црква „Св. Петар“ 
*Црква „Св. Димитрија“
*Црква „Св. Никола“
*Црква од 14 век 
*Базилика од V век
*Базилика 1 од V-VI век 
*Базилика 2 од V-VI век 
*Хеленистичка куќа 
*Римска куќа 
*Римска куќа 1 од IV век 
*Римска куќа 2 од IV век 
*Римска цистерна

## Поврзано
*Бљудо — населба, црква и некропола од средниот век;
*Коњско — депо на монети од средниот век;
*Старо Село — црква и некропола од средниот век;
*Коњско;
*Список на археолошки наоѓалишта во Ресенско;

## Наводи

Категорија:Коњско (Ресенско)
Категорија:Голем Град
Категорија:Археолошки наоѓалишта во Македонија од средниот век
Категорија:Археолошки наоѓалишта во Македонија од типот на некропола
Категорија:Древномакедонски гробници
Старо Село (Коњско)

**Старо Село** — археолошко наоѓалиште во преспанското село Коњско. Претставува  црква и некропола од средниот век. Се наоѓа јужно од селото, во непосредната близина на брегот на Преспанското Езеро, каде се откриени гробови градени од камени плочи. Според кажувањето на мештаните, при понизок водостој се појавувале и темели од објект, најверојатно од црква.

## Поврзано
*Голем Град — населба, црква и некропола од неолитско, хеленистичко, рисмко време и среден век;
*Коњско — депо на монети од средниот век;
*Бљудо — населба, црква и некропола од средниот век;
*Коњско;
*Список на археолошки наоѓалишта во Ресенско;

## Наводи

Категорија:Коњско (Ресенско)
Категорија:Археолошки наоѓалишта во Македонија од типот на некропола
Луис Грабан

**Луис Грабан** (роден во Кројдон на 12 јануари  1988) — англиски фудбалер,  напаѓач на Астон Вила на заем од Борнмут.

Категорија:Живи луѓе
Категорија:Англиски фудбалери
Категорија:Фудбалери на ФК Кристал Палас
Категорија:Фудбалери на ФК Норич Сити
Категорија:Фудбалери на АФК Борнмут
Категорија:Фудбалери на ФК Рединг
Категорија:Фудбалери на ФК Сандерленд
Категорија:Фудбалери на ФК Астон Вила
Категорија:Родени во 1988 година